Hawaii (roman)
Hawaii () su historijski roman američkog književnika Jamesa A. Michenera, objavljen 1959. godine. U njemu se, prikazuje historija Havaja od pradavnih vremena do 1950-ih godina, i to u obliku epizoda koje se odnose na dolazak različitih doseljenika - Polinežana sa Bora Bore od kojih potiću Havajci; prvih kršćanskih misionara u 19. vijeku, kineskih radnika koji su došli raditi na plantažama šećerne trske i japanskih radnika koji zamjenjuju Kineze koji su postali srednja klasa; roman završava prikazom promjena u havajskoj ekonomiji i kulturi, odnosno posljedicama miješanja različitih rasa. Michener je objavljivanje romana tempirao sa proglašenjem Havaja federalnom državom SAD, a što mu je donijelo dodatni publicitet. Roman se isticao brigom o historijskim detaljima, iako su mu pojedini historičari zamjerali da je najranije segmente, koji se tiču dolaska prvih Havajaca, više temeljio na mitovima nego pouzdanim podacima.

Michenerova knjiga je privukla pažnju hollywoodskih producenata, iako se brzo ispostavilo da se njen epski sadržaj jednostavno ne može sažeti u cjelovečernji format. Godine 1966. je snimljen film Hawaii koji prikazuje dolazak misionara, a godine 1970. nastavak pod naslovom The Hawaiians'' koji prikazuje dolazak kineskih i japanskih radnika.

Vanjske veze 
Synopsis of publication history and critical reactions 

Romani 1959.
Historijski romani
Američka književnost
Authority control 2